Karakalpakid

Karakalpakid (endanimetus qaraqalpaqlar, "mustmütsid") on turgi rahvas Usbekistanis (põhiliselt Karakalpakkias). Vähesel määral elab karakaplakke ka Kasahstanis ja Türkmenistanis. Kõnelevad turgi keelte kõptšaki-nogai rühma kuuluvat karakalpaki keelt. Karakalpakkide üldarv on ligikaudu 550 000, neist Usbekitanis 504 301 (Karakalpakkias 400 000). Karakalpakkide hulgas on levinud sunniitlik islam.

Karakalpakkide lähimaks sugulasrahvaks peetakse kasahhe.

Varasemal ajal elasid karakalpakid Sõrdarja alamjooksu piirkonnas. Praegustele asualadele rändasid nad kasahhide survel 18. sajandi teisel poolel ja 19. sajandi algul.

Kategooria:Rahvad
Kategooria:Turgi rahvad
Kategooria:Usbekistan
Kategooria:Karakalpakkia